  Виталий Пронин Анатолий Чирков, Эгра ёросысь культурая управлениен кивалтӥсь:- Туризмез азинтонъя ёросмы республикаын валтӥсь инты басьтэ. Россиысь конкурсъёсын вормонъёс одӥг пол гинэ ӧм басьтэ ни. Милесьтым ужаммес Удмуртилэн Президентэз но, Правительство но ӟечен дунъязы. Калык бюджетъя ӵектонъёсмес эскерыку, мукет проектъёсын ӵош, Сибирь трактъя проектмылы но республика ласянь юрттэт сётон пумысен оскытӥзы.Туризмлы берло дыре шаерамы бадӟым саклык висъяське. Со ёрослэсь  гинэ ӧвӧл, республикалэсь но данзэ ӝутоз. Коньдонэн юрттэт луиз ке, ми уката но пайдаё ужаны быгатомы. Улонэ пыӵатомы троссэ малпанъёсмес. Кылсярысь, Сибирь тракт проектъя усьтыны чакласьком каретаосын азбар. Туристъёсты нуыны-вайыны ӟеч автобусъёс кулэ. Зура черкогуртын вань каторгае келямъёслы чаклам вашкала юрт, али отын школа интыяськемын. Кебит но возиське ай. Ваньзэ сое выльдоно-тупатъяно. Лӧпшо Педуньлэсь кунокуазэ но усьтыны турттӥськом.Президентлы Александр Волковлы осконмы бадӟым. Удмуртиез азинтонъя кыӵе ке ужпум пуктэ ке, со одно ик улонэ пыӵа. Теги: АлександрВолков Эгра  